****

បទអន្តរាគមន៍របស់

ឯកឧត្តម​ ឯម ច័ន្ទមករា រដ្ឋលេខាធិការតំណាងដ៏ខ្ពង់ខ្ពស់

ឯកឧត្តម ជា សុមេធី រដ្ឋមន្ត្រីក្រសួងសង្គមកិច្ច អតីតយុទ្ធជន និងយុវនីតិសម្បទា

ថ្លែងក្នុងកិច្ចសន្ទនាជាន់ខ្ពស់អាស៊ាន-អាមេរិច

ស្តីពីពិការភាព“អភិវឌ្ឍន៍បរិយាបន្នពិការភាពនិងភាពជាដៃគូ ក្រោយឆ្នាំ២០២៥”

***ទីក្រុងម៉ាកាសា ប្រទេសឥណ្ឌូនេស៊ី ថ្ងៃទី១០ ខែតុលា ឆ្នាំ២០២៣***

6

*សូមគោរព!*

* ***លោកជំទាវ ឯកឧត្តមសហប្រធាន!***
* ***ឯកឧត្តម លោកជំទាវ ថ្នាក់ដឹកនាំទទួលបន្ទុកសង្គមកិច្ចនៃបណ្តាប្រទេសអាស៊ាន***
* ***ឯកឧត្តម លោកជំទាវ លោក លោកស្រី!***

ក្នុងនាមឯកឧត្តម ជា សុមេធី រដ្ឋមន្ត្រីក្រសួងសង្គមកិច្ច អតីតយុទ្ធជន និងយុវនីតិសម្បទា នៃព្រះរាជា

ណាចក្រកម្ពុជា ខ្ញុំសូមអបអរសាទរនៃការរៀបចំកិច្ចសន្ទនាជាន់ខ្ពស់អាស៊ាន-អាមេរិកស្តីពី **សិទ្ធិជនមានពិការភាព** ដែលជារៀបចំទ្បើងស្របគ្នាជាមួយវេទិកាអាស៊ានជាន់ខ្ពស់ស្តីពី “អភិវឌ្ឍន៍បរិយាបន្នពិការភាពនិងភាពជាដៃគូលើសពីឆ្នាំ២០២៥” នាពេលនេះ។

ការរៀបចំព្រឹត្តិការណ៍ជាប្រវត្តិសាស្ត្រនេះ បានឆ្លុះបញ្ចាំងឱ្យឃើញពីការប្ដេជ្ញាចិត្តរបស់សហរដ្ឋអាម៉េរិក ចំពោះអាស៊ានក្នុងវិស័យពិការភាព ពិសេសការគាំទ្រមកលើ **មជ្ឈភាពអាស៊ាន** និង និម្មាបនកម្មតំបន់ ដែលរូបខ្ញុំផ្ទាល់យល់ថា ការយកចិត្តទុកដាក់ដ៏មានសារៈសំខាន់សម្រាប់ការរក្សាបាននូវសន្តិភាពនិងស្ថិរភាពក្នុងតំបន់សម្រាប់ជនមានពិការភាព។

ទន្ទឹមនេះដែរ ការគាំទ្រនិងការចូលរួមរបស់សហរដ្ឋអាម៉េរិក នៅក្នុងដំណើរការនៃការកសាងសហគមន៍អាស៊ានសម្រាប់វិស័យពិការភាពពិតជាមានសារៈសំខាន់ ជាពិសេសក្នុងបរិការណ៍នៃការជំរុញការស្តារអាស៊ានឡើងវិញចេញពីវិបត្តិនៃជំងឺកូវីដ-១៩ ការពង្រឹងបរិយាបន្នដែលឈានទៅសម្រេចបាននៃសិទ្ធិជនមានពិការភាពឲ្យបានពេញលេញដោយការផ្តោតលើកិច្ចខិតខំប្រឹងប្រែងលើកកម្ពស់ការបង្កលក្ខណៈងាយស្រួលដល់ជនមានពិការភាពដែលអាចប្រើប្រាស់បាននូវហេដ្ឋារចនាសម្ព័ន្ធ មធ្យោបាយដឹកជញ្ជូន និងបច្ចេកវិទ្យាណៈប្រកបដោយបរិយាបន្នចំពោះជនមានពិការភាព ក៏ដូចជាសក្តានុពលភាពចំពោះកិច្ចសហប្រតិបត្តិការអាស៊ាន-សហរដ្ឋអាមេរិកនៅក្នុងវិស័យទាំងនេះ។

អាស៊ាន និងសហរដ្ឋអាម៉េរិក គឺជាមិត្តចាស់ ដែលមានទំនាក់ទំនងភាពជាដៃគូអស់រយៈពេល ៤៥ឆ្នាំ មកហើយ។ តាមរយៈភាពជាដៃគូដ៏យូរអង្វែងនេះ សហរដ្ឋអាម៉េរិក បាននិងកំពុងបន្តចូលរួមចំណែកយ៉ាងសំខាន់ ក្នុងដំណើរការនៃការកសាងសហគមន៍អាស៊ានដ៏រឹងមាំ។

ស្ថិតក្នុងស្ថានភាពបច្ចុប្បន្ននេះ បន្ថែមលើការជួយគាំទ្រដល់ការប្រយុទ្ធនឹងជំងឺកូវីដ-១៩ សហរដ្ឋអាម៉េរិក ក៏បាននិងកំពុងផ្ដល់ការគាំទ្រយ៉ាងសកម្ម ក្នុងការពង្រឹងប្រព័ន្ធសុខាភិបាល ក៏ដូចជាសង្គមកិច្ច ពិសេសការលើកកម្ពស់សុខមាលភាពជនមានពិការភាបសំដៅធានាឱ្យសហគមន៍អាស៊ានមានភាពធន់ និងធានាបាននូវការប្រែក្លាយសិទ្ធិឱ្យក្លាយជាការពិត ស្របតាមនិយមន័យ “No One Leave Behind”។ ក្នុងន័យនេះ ខ្ញុំសូមវាយតម្លៃខ្ពស់ចំពោះការប្តេជ្ញាចិត្តរបស់សហរដ្ឋអាម៉េរិក ក្នុងការគាំទ្រវិស័យពិការភាពក្នុងតំបន់អាស៊ាន។ សហរដ្ឋអាម៉េរិក បាននិងកំពុងចូលរួមចំណែកដ៏សំខាន់ក្នុងការអភិវឌ្ឍសេដ្ឋកិច្ចអាស៊ាន ជាពិសេស ក្នុងបរិការណ៍នៃការស្ដារឡើងវិញ ក្រោយវិបត្តិនៃជំងឺកូវីដ-១៩។

កម្ពុជាសង្ឃឹមថា សហរដ្ឋអាម៉េរិកនឹងបន្តជួយជ្រោមជ្រែងដល់អាស៊ាន តាមរយៈ **ក្រុមប្រឹក្សាធុរកិច្ចសហរដ្ឋអាម៉េរិក-អាស៊ាន** ដែលដើរតួនាទីយ៉ាងសំខាន់ក្នុងការជំរុញ និងលើកកម្ពស់សកម្មភាពធុរកិច្ច ពាណិជ្ជកម្ម និងការវិនិយោគរវាងអាស៊ាន-សហរដ្ឋអាម៉េរិក ដើម្បីធ្វើយ៉ាងណាឱ្យជនមានពិការភាពទទួល បាននូវការរស់នៅដោយឯករាជ្យ និងចូលរួមយ៉ាងពេញលេញក្នុងគ្រប់ទិដ្ឋភាពនៃជីវិត ដែលរួមបញ្ចូលនូវបរិយាកាសរូបវន្ត ការដឹកជញ្ជូន ពត៌មាន និងទំនាក់ទំនង រួមទាំងបច្ចេកវិទ្យាព័ត៌មាន និងប្រព័ន្ធទំនាក់ទំនង និងមធ្យោបាយ និងសេវាកម្មផ្សេងទៀតដែលបើក ឬផ្តល់ជូនសាធារណៈជនទាំងនៅក្នុងទីក្រុង និងនៅតំបន់ជនបទទាក់ទងនឹងហេដ្ឋារចនាសម្ព័ន្ធរូបវន្ត ការដឹកជញ្ជូននិងទំនាក់ទំនង រួមទាំង អគារ ផ្លូវថ្នល់ មធ្យោបាយធ្វើដំណើរ និងសម្ភារៈបរិក្ខារក្នុងផ្ទះ និងខាងក្រៅផ្សេងទៀត រួមទាំងសាលារៀន លំនៅដ្ឋាន បរិក្ខារពេទ្យ និងកន្លែងធ្វើការ។

ក្នុងបរិការណ៍នេះ យើងសង្ឃឹមថា សហរដ្ឋអាម៉េរិកនឹងផ្តល់ការគាំទ្រក្នុងការអភិវឌ្ឍហេដ្ឋារចនាសម្ព័ន្ធបៃតង និងថាមពលកកើតឡើងវិញ ដើម្បីលើកកម្ពស់កំណើនប្រកបដោយចីរភាពក្នុងតំបន់អាស៊ាន ពិសេសសម្រាប់ជនមានពិការភាព និងផ្តល់ការបណ្តុះបណ្តាលសម្រាប់អ្នកពាក់ព័ន្ធលើបញ្ហាលទ្ធភាពប្រើប្រាស់ដែលប្រឈមមុខនឹងជនមានពិការភាព។

ពិតណាស់ថា ការរលើកកម្ពស់ទម្រង់ជំនួយ និងជំនួយសមស្របផ្សេងទៀតដល់ជនមានពិការភាព ដើម្បីធានាការទទួលបានព័ត៌មានរបស់ពួកគេគឺពិតជាមានការចាំបាច់។ ការលើកកម្ពស់ការប្រើបច្ចេកវិទ្យាព័ត៌មាន និងទំនាក់ទំនងថ្មីៗ រួមទាំងប្រព័ន្ធអ៊ីនធឺណិតដែលធ្វើឱ្យជនមានពិការភាពទទួលនូវបានការបង្កលប្រើប្រាស់នាពេលបច្ចុប្បន្នគឺជាការឆ្លើយតបយ៉ាងសំខាន់ក្នុងការឈានទៅសម្រេចឱ្យខាងតែបាននូវដំណើរការអភិវឌ្ឍន៍ប្រកបដោយបរិយាបន្ន ជាពិសេសកិច្ចខិតខំប្រឹងប្រែងបង្កើនឯករាជ្យភាពសង្គម-សេដ្ឋកិច្ចសម្រាប់ជនមានពិការភាព។

ខ្ញុំរំពឹងថា កិច្ចសន្ទនាជាន់ខ្ពស់អាស៊ាន-អាមេរិកស្តីពី **សិទ្ធិជនមានពិការភាព** នាថ្ងៃនេះ នឹងមានការផ្លាស់ប្ដូរមតិយោបល់ល្អៗ ហើយខ្ញុំជឿជាក់ថាស្មារតី «**រួមគ្នាធ្វើ**» របស់យើងនឹងអាចនាំមកនូវលទ្ធផលជាក់ស្ដែង សម្រាប់ការពង្រឹងបន្ថែមទៀតនូវចំណងមិត្តភាពអាស៊ាន-សហរដ្ឋអាម៉េរិក ក្នុងរយៈពេលជាច្រើនឆ្នាំទៅមុខដើម្បីសម្រេចបាននូវសក្តានុពលចំពោះកិច្ចសហប្រតិបត្តិការអាស៊ាន-សហរដ្ឋអាម៉េរិក ក្នុង វិស័យសង្គមកិច្ច ពិសេសផ្តោតលើកពិការភាព។

ជាមួយគ្នានេះ ខ្ញុំក៏សូមថ្លែងអំណរគុណដល់ថ្នាក់ដឹកនាំសង្គមកិច្ចអាស៊ានទាំងអស់ ចំពោះការចូលរួម និងការផ្តល់ជាអនុសាសន៍ប្រកបដោយអត្ថន័យសម្រាប់ការតម្រង់ទិសទំនាក់ទំនងអាស៊ាន-សហរដ្ឋអាម៉េរិកទៅអនាគតឱ្យកាន់តែមានភាពស៊ីជម្រៅដើម្បីជនមានពិការភាពក្នុងតំបន់របស់យើង។ យើងពិតជាមានមោទនភាព ចំពោះការសម្រេចបាននូវសមិទ្ធផលដ៏ធំមួយទៀតនៅក្នុងប្រវត្តិសាស្ត្រនៃទំនាក់ទំនង របស់យើង តាមរយៈការពង្រីកទំនាក់ទំនងរវាងអាស៊ាននិងសហរដ្ឋអាមេរិកទៅជា «**ដៃគូយុទ្ធសាស្ត្រគ្រប់ជ្រុងជ្រោយ**»។ យើងមានសុទ្ឋិនិយម និងទន្ទឹងរង់ចាំការអនុវត្ត «**ភាពជាដៃគូយុទ្ធសាស្ត្រគ្រប់ជ្រុងជ្រោយ**» ឱ្យបានពេញលេញនិងមានប្រសិទ្ធភាពខ្ពស់ ដែលការណ៍នេះនឹងចូលរួមយ៉ាងសកម្មក្នុងការធានាបាននូវសន្តិភាព ស្ថិរភាព សន្តិសុខ និងការអភិវឌ្ឍប្រកបដោយចីរភាព និងភាពធន់ជូនដល់ជនមានពិការភាពរបស់យើង ។

ខ្ញុំសូមអរគុណចំពោះការយកចិត្តទុកដាក់ស្តាប់របស់អ្នកទាំងអស់គ្នា។

***សូមអរគុណ!***